Söluskrá SVFR fyrir árið 2020 kemur út þann 3. janúar . Eins og áður bjóðum við upp á frábæra möguleika í lax og silung . Til að mynda verður nýjasta viðbótin okkar kynnt , Leirvogsá , sem verður frábær kostur og veiðifyrirkomulagið spennandi svo vægt sé til orða tekið . Elliðaárnar verða með breyttu sniði eins og hefur varla framhjá neinum og liggur það fyrir að svæðaskipting mun breytast til hins betra og verður tilkynnt sérstaklega í janúar . Opnað verður fyrir umsóknir félagsmanna 3. janúar og mun standa til 20. janúar og verður kynnt sérstaklega ef breytingar verða á . Unnið verður úr umsóknum í framhaldinu . Það ættu allir að finna eitthvað við sitt hæfi í þessari veglegu söluskrá og hafa ætti í huga að núna í fyrsta skiptið kemur hún út rafrænt en þó verður einnig hægt að prenta hana út á vef okkar www.svfr.is .